বাংলাদেশের বিপক্ষে মাঠে নামার আগে যা বললেন রোহিত | Somokal24.com
বাংলাদেশের বিপক্ষে মাঠে নামার আগে যা বললেন রোহিত
শক্তির বিচারে ঢের এগিয়ে স্বাগতিক ভারত। কাগজে-কলমে সবাই ভারতকে এগিয়ে রাখছেন। কোহলিরা না থাকলেও যথেস্ট শক্তিশালী ভারতের এই দল। এদিকে বাংলাদেশ স্কোয়াডে নেই বিশ্বসেরা অলরাউন্ডার সাকিব, দলের সেরা ব্যাটসম্যান তামিম এবং তরুণ অলরাউন্ডার সাউফউদ্দিন।
তাদের রেখেই ভারতের মাঠে সিরিজ খেলবে টাইগাররা। আগামীকাল বাংলাদেশ সময় সন্ধ্যা সাড়ে সাতটায় শুরু হবে ম্যাচটি। ম্যাচের আগের ম্যাচপূর্ব সংবাদ সম্মেলনে সফরকারীদের সমীহ করলেন অধিনায়কের দায়িত্ব পাওয়া ওপেনার রোহিত শর্মা। তিনি সাকিব-তামিম বিহীন বাংলাদেশও বেশ শক্তিশালী মানছেন।
তিনি বলেন, ‘আমি জানি ওদের স্কোয়াডে গুরুত্বপূর্ণ দুই খেলোয়াড় নেই। কিন্তু দলে ভালো মানের আরও অনেত খেলোয়াড় আছে এবং তারা যে কাউকে হারাতে পারে।’
টি-টোয়েন্টিতে অপরাজিত ভারত। সম্প্রতি বেশ কয়েকবার ভারতকে বিপদে ফেলেছিল বাংলাদেশ। সে কথা উল্লেখ করে রোহিত বলেন, সাকিব-তামিম না থাকলেও আমরা বেশ সতর্ক। বাংলাদেশ খুব ভালো দল। আমরা সবাই দেখেছি ওরা কেমন প্রতিদ্বদ্ধিতা করতে পারে। ঘরে বা বাইরে ওরা খুবই শক্তিশালী দল। ওরা সব সময় আমাদের চাপে ফেলে। ওদের আমরা কখনো অন্যভাবে দেখি না।’